La Liga 1959/1960.
La Liga 1959/60. je bila 29. sezona nogometnog nacionalnog prvenstva Španije. Sezona je počela 13. septembra 1959. a završila 17. aprila 1960. U sezoni je učestvovalo 16 ekipa. Nakon završenog prvenstva Barcelona je osmi put u svojoj historiji osvojila prvenstvo. Pretposljednja i posljednja ekipa, Osasuna i Las Palmas su na kraju sezone ispali iz lige. U cjelokupnoj sezoni je ukupno odigrano 240 utakmica te postignuto 807 golova što je iznosilo 3.36 datih golova po utakmici. Najefikasnija ekipa lige je bio Real Madrid. Ferenc Puskás, nogometaš Real Madrida je bio najbolji strijelac lige sa 26 postignutih golova.